Foilsiú teachtaireachta maidir le leasú caighdeánach a fhormheas ar an tsonraíocht táirge le haghaidh ainm in earnáil an fhíona, dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 104/12)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AR AN DOICIMÉAD AONAIR

“Var”

PGI-FR-A1145-AM02

Dáta na teachtaireachta: 6 Nollaig 2021

TUAIRISC AR AN LEASÚ FORMHEASTA AGUS NA CÚISEANNA ATÁ LEIS

Ainm geografach breise a chur isteach

Tá ainm geografach nua sa bhreis (“Correns”) coimeádta d’fhíonta bána “Var” TGFC curtha san áireamh i gCaibidil I den tsonraíocht don “Var” TGFC, faoi phointe 2 “Téarmaí breise”.

Áiríodh an leasú seo sa doiciméad aonair faoin teideal i dtaca le coinníollacha breise.

DOICIMÉAD AONAIR

1. Ainmneacha

VaR

2. Cineál an táisc gheografaigh

TGFC — Tásc Geografach faoi Chosaint

3. Catagóirí na dtáirgí finiúna

1. Fíon

5. Fíon súilíneach ar ardchaighdeán

4. Tuairisc ar na fíonta

1. Fíonta socra atá dearg, rosé agus bán

TUAIRISC ACHOMAIR I SCRÍBHINN

Beidh feidhm ag an tásc geografach faoi chosaint “Var” maidir le fíonta socra agus fíonta súilíneacha ar ardchaighdeán atá dearg, rosé agus bán.

De mhaolú, tá an cion aigéadachta luainí d’fhíonta le cion siúcra coiptheach (glúcós agus fruchtós) 45 gram ar a laghad in aghaidh an lítir faoi mar a bhunaítear le comhordú ón Aire Gnóthaí Tomhaltóirí agus Aire Talmhaíochta.

I gcás fíonta socra, beidh na luachanna tairsí nó teorainnluacha maidir le neart alcóil iarbhír (fíonta súilíneacha amháin), neart alcóil foriomlán, aigéadacht fhoriomlán, aigéadacht luaineach, dé-ocsaíd sulfair fhoriomlán agus dé-ocsaíd charbóin (fíonta súilíneacha amháin) faoi mar a bhunaítear i reachtaíocht AE.

Bíonn dath éadrom ar na fíonta rosé (70 % den aschur) go ginearálta. Bíonn siad spleodrach go hiondúil le boladh torthaíoch, agus braitheann na héagsúlachtaí ar na cineálacha fíniúna, agus na teicnící déanta fíona a úsáidtear.

Bíonn na fíonta dearga tathagach go ginearálta le struchtúr maith, agus bíonn claonadh acu a bheith láidir i gcás na bhfíonta is comhdhlúite. Bíonn réimse dathanna acu ó dhath an rúibín go dath an ghairnéid le himireacha corcra.

Bíonn na fíonta bána fíneálta, torthaíoch, spleodrach. Bíonn siad lonrach gléigeal, le dath éadrom buí a mbíonn iarracht de ghlas nó ór aige.

Saintréithe anailíseacha ginearálta Neart alcóil iomlán uasta (% de réir toirte) Neart alcóil iomlán íosta (% de réir toirte) 9 Aigéadacht iomlán íosta Aigéadacht luaineach uasta (ina milleachoibhéis in aghaidh an lítir) Iomlán uasta dé-ocsaíde sulfair (ina mhilleagraim in aghaidh an lítir)

2. Fíonta súilíneacha ar ardchaighdeán (dearg, rosé agus bán)

TUAIRISC ACHOMAIR I SCRÍBHINN

Tá na dathanna agus na saintréithe orgánaileipteacha céanna ag na fíonta súilíneacha agus atá ag a leithéidí atá socair, ach maireann na bolaithe, atá níos fíneálta agus níos úire, níos faide agus feabhsaíonn na bolgáin ghalánta fhíneálta iad.

I gcás fíonta socra ar ardchaighdeán, beidh na luachanna tairsí nó teorainnluacha maidir le neart alcóil iarbhír, neart alcóil foriomlán, aigéadacht fhoriomlán, aigéadacht luaineach, dé-ocsaíd sulfair fhoriomlán agus dé-ocsaíd charbóin (fíonta súilíneacha amháin) faoi mar a bhunaítear i reachtaíocht AE.

Saintréithe anailíseacha ginearálta Neart alcóil iomlán uasta (% de réir toirte) Neart alcóil iomlán íosta (% de réir toirte) Aigéadacht iomlán íosta Aigéadacht luaineach uasta (ina milleachoibhéis in aghaidh an lítir) Iomlán uasta dé-ocsaíde sulfair (ina mhilleagraim in aghaidh an lítir)

5. Cleachtais fíonóireachta

5.1. Cleachtais fhíoneolaíocha shonracha

1. Cleachtais fhíoneolaíocha shonracha

Ní mór do na cleachtais déanta fíona uile na ceanglais a leagtar síos ar leibhéal an Aontais Eorpaigh agus sa Chód Tuaithe agus Iascaireachta Muirí a chomhlíonadh.

5.2. Na táirgeachtaí uasta

1. 120 heictilítear in aghaidh an heicteáir

6. Limistéar geografach críochaithe

Ní mór baint na bhfíonchaora agus fíonóireacht agus próiseáil fíonta “Var” TGFC a dhéanamh laistigh de na bardais a áirítear i roinn Var.

7. Príomhchineálacha na bhfíonta geala

Alicante Henri Bouschet N

Aligoté B

Alphonse Lavallée N

Altesse B

Aramon N

Aramon blanc B

Aramon gris G

Aranel B

Arbane B

Arinarnoa N

Arriloba B

Arrouya N

Artaban N

Aubin B

Aubin vert B

Aubun N – Murescola

Auxerrois B

Bachet N

Barbaroux Rs

Baroque B

Biancu Gentile B

Blanc Dame B

Bouchalès N

Bouillet N

Bouquettraube B

Bourboulenc B – Doucillon blanc

Brachet N – Braquet

Brun Fourca N

Brun argenté N – Vaccarèse

Béclan N – Petit Béclan

Béquignol N

Cabernet Franc N

Cabernet-Sauvignon N

Caladoc N

Calitor N

Camaralet B

Carcajolo N

Carcajolo blanc B

Carignan N

Carignan blanc B

Carmenère N

Castets N

CHARDONNAY B

Chasan B

Chatus N

Chenanson N

Chenin B

Cinsaut N – Cinsault

Clairette B

Clairette rose Rs

Clarin B

Claverie B

Codivarta B

Colombard B

Corbeau N – Douce noire

Cot N – Malbec

Couderc noir N

Counoise N

Courbu B – Gros Courbu

Courbu noir N

Couston N

Crouchen B – Cruchen

César N

Duras N

Durif N

Egiodola N

Ekigaïna N

Elbling B

Etraire de la Dui N

Fer N – Fer Servadou, Braucol, Mansois, Pinenc

Feunate N

Floreal B

Folignan B

Folle blanche B

Fuella nera N

Furmint B

Gamaret

Gamay N

Gamay de Bouze N

Gascon N

Genovèse B

Gewurztraminer Rs

Goldriesling B

Gouget N

Graisse B

Gramon N

Grassen N – Grassenc

Grenache N

Grenache blanc B

Grenache gris G

Gringet B

Grolleau N

Grolleau gris G

Gros Manseng B

Gros vert B

Joubertin

Jurançon blanc B

Jurançon noir N – Dame noire

Knipperlé B

Lauzet B

Liliorila B

Listan B – Palomino

Lledoner pelut N

Macabeu B – Macabeo

Mancin N

Manseng noir N

Marsanne B

Marselan N

Maréchal Foch N

Mauzac B

Mauzac rose Rs

Mayorquin B

Melon B

Merlot N

Merlot blanc B

Meslier Saint-François B – Gros Meslier

Meunier N

Milgranet N

Molette B

Mollard N

Monarch N

Mondeuse N

Mondeuse blanche B

Monerac N

Montils B

Morrastel N – Minustellu, Graciano

Mourvaison N

Mourvèdre N – Monastrell

Mouyssaguès

Muresconu N – Morescono

Muscadelle B

Muscardin N

Muscaris B

Muscat Ottonel B – Muscat, Moscato

Muscat cendré B – Muscat, Moscato

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains blancs B – Muscat, Moscato

Muscat à petits grains blancs B – Muscat, Moscato

Mérille N

Müller-Thurgau B

Nielluccio N – Nielluciu

Noir Fleurien N

Négret de Banhars N

Négrette N

Oberlin noir N

Ondenc B

Orbois B

Pagadebiti B

Pascal B

Perdea B

Persan N

Petit Courbu B

Petit Manseng B

Petit Meslier B

Petit Verdot N

Picardan B – Araignan

Pineau d’Aunis N

Pinot blanc B

Pinot gris G

Piquepoul blanc B

Piquepoul gris G

Piquepoul noir N

Plant de Brunel N

Plant droit N – Espanenc

Portan N

Portugais bleu N

Prior N

Prunelard N

Précoce Bousquet B

Précoce de Malingre B

Raffiat de Moncade B

Riesling B

Riminèse B

Rivairenc N – Aspiran noir

Rivairenc blanc B – Aspiran blanc

Rivairenc gris G – Aspiran gris

Rosé du Var Rs

Roublot B

Roussanne B

Roussette d’Ayze B

Sacy B

Saint Côme B

Saint-Macaire N

Saint-Pierre doré B

Sauvignon B – Sauvignon Blanc

Sauvignon Gris G – Fié Gris

Sciaccarello N

Segalin N

Seinoir N

Select B

Semebat N

Semillon B

Servanin N

Solaris B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Tibouren N

Tourbat B

Tressot N

Téoulier N

Ugni blanc B

Valdiguié N

Varousset N

Velteliner rouge précoce Rs

Verdesse B

Vermentino B – Rolle

Vidoc N

Villard blanc B

Villard noir N

Viognier B

Voltis B

8. Tuairisc ar na naisc

8.1. Sainiúlacht an limistéir gheografaigh

Tá Var ar cheann de na ranna atá suite i réigiún Provence-Alpes-Côte d’Azur in oirdheisceart na Fraince. Faigheann sé a ainm ón abhainn chósta VAR, a dhéanadh teorann an oirthir a mharcáil. Tá teorann aige san iarthar le roinn Bouches-du-Rhône, sa tuaisceart le roinn Alpes de Haute-Provence, san oirthear le roinn Alpes-Maritimes agus sa deisceart leis an Meánmhuir.

Tá éagsúlacht sa rilíf sa limistéar geografach, le dhá chuid atá difriúil ó thaobh na geolaíochta de: tá cuid chailcreach siar ó ais Toulon–Draguignan agus cuid chriostalta soir uaithi.

Tá baint ag an dá fhoirmíocht gheografacha dhifriúla sin le dhá chineál fásra atá tipiciúil i réigiún na Meánmhara, i.e.: “garrigue” (caschoill) ar na hithreacha aolchloiche agus “maquis” agus foraois (péine agus dair thoilm) ar na hithreacha níos criostalta. Ní chuireann ceachtar de na cineálacha fásra sin níos mó ná píosa beag húmais ar fáil. Go ginearálta is drochithreacha atá in Var, iad draenáilte go maith ach tá siad i mbaol a gcreimthe. Féadfaidh rath a bheith ar fhíniúnacha sa chineál tír-raoin seo. Ní raibh dul amú ar na Rómhánaigh nuair a thug siad fíniúnacha isteach 2 600 bliain ó shin agus an Cúige Rómhánach (nó “Provence”) á fhorbairt acu.

Tá an aimsir ghrianmhar ar cheann de na tréithe is mó a bhaineann leis an aeráid in Var. Baineann roinn Var tairbhe as aeráid Mheánmhara le samhraí teo tirime agus geimhrí cineálta le dhá shéasúr na báistí san fhómhar agus san earrach. Bíonn an aimsir sin foirfe chun fíniúnacha a fhás, agus, mar thoradh ar na héagsúlachtaí sa teocht, go minic bíonn roinnt dáileachtaí tiomanta d’fhíonchaora a úsáidtear chun fíonta dearga agus rosé a dhéanamh.

Is é an Mistral (gaoth aduaidh) an phríomhghaoth sa réigiún. Bíonn sé oighreach um gheimhreadh tar éis dó dul thar na hAlpa faoi bhrat sneachta ach cinntíonn sé úire um shamhradh. Is féidir leis a bheith crua uaireanta ach díríonn na fíonsaothraithe ar cháilíocht fhíor-riachtanach amháin den chuid is mó: déanann sé na fíniúnacha a chaomhnú ó thimpeallacht róthais agus ó chrioptagam amhail an coincleach chlúmhach.

8.2. Sainiúlacht an táirge

Tá fás leanúnach tar éis teacht ar na leibhéil táirgeachta ó cruthaíodh an tásc geografach faoi chosaint “Var” (Vin de Pays du Var), arna socrú ag thart ar 250 000 heictilítear ag tús an 21ú haois.

Bíonn an príomhfhócas ar fhíonta róse (70 % ar an meán), cineálacha cumaiscthe den chuid is mó.

D’ainneoin an tábhacht seasmhach a bhaineann le cineálacha áitiúla amhail Grenache N, Cinsault N, Carignan N, Syrah N agus Mourvèdre N i gcás fíonta a bhfuil dath orthu agus Vermentino B agus Ugni Blanc B maidir leis na cinn bhána, ní mór a lua gur chuidigh cistí an Aontais le cineálacha a bhfuil saintréithe ag baint leo ó fhíonghoirt Fhrancacha eile a bhunú, amhail Cabernet-Sauvignon N, Merlot N, Chardonnay B agus, a bheagán, amhail Viognier B. Mar thoradh ar an réimse cineálacha féadadh léiriú na bhfíonta a a éagsúlú, agus, go háirithe, féadadh táirgeacht fíonta rosé ar ardchaighdeán a chothú agus a fhorbairt.

Baintear amach ceann de na saintréithe a bhaineann le formhór na bhfíonta rosé, i.e. an dath bándearg fíor-éadrom a bhuíochas leis an saineolas atá acu maidir le fáscadh na dtriopall (foriomlán nó gan ghas), go minic le cuidiú ó fháisceán neomatach, sa tslí is go dtosaíonn an sú geal ag coipeadh láithreach ag teocht íseal. Bíonn dath bándearg éadrom ar na fíonta spleodracha torthaíocha a fhaightear ar an mbealach sin.

Baintear leas as teicnící eile freisin, amhail “saignée” (cuid den sú a ligean amach), maothú na gcraicne nó roimh choipeadh (nuair a choimeádtar úrfhíonta ag teocht íseal idir 8 agus 24 uair an chloig roimh fháscadh), d’fhonn fíonta rosé a dhéanamh atá níos láidre ó thaobh datha de agus a bhfuil struchtúr níos comhsheasmhaí acu.

Is minic a bhíonn na fíonta dearga (arb é atá iontu 20 % den mhéid incháilithe ) láidir feolmhar agus struchtúr maith tainnine orthu. Déantar iad den chuid is mó as na trí fhíniún Grenache N, Syrah N agus Cabernet-Sauvignon N, cé go gcuirtear Merlot N agus Cinsault N go minic leo freisin.

Maidir leis na fíonta bána, atá ina gcuid réasúnta beag de chomhréir na táirgeachta (10 % den mhéid incháilithe), meallann siad díograiseoirí na bhfíonta cineáil (Rolle B nó Vermentino B, Viognier B nó Chardonnay B) agus daoine eile araon, le fíonta cumaiscthe a thugann fíneáltacht agus beocht le chéile.

Déantar fíonta súilíneacha ar ardchaighdeán sa limistéar táirgthe i gceist freisin. Ní forbairt nua in Provence í déantús an fhíona shúilínigh. Is próiseas traidisiúnta é a mbíonn tuairim agus milliúin buidéal in aghaidh na bliana de thoradh air, agus déanann thart ar chaoga oibreoir (táirgeoirí, próiseálaithe agus trádálaithe) é a chinntiú anseo. I dtús an 20ú haois, bhí roinnt fíonlann nó déantóirí fíona comharghluaiseachta amhail “La Tête Noire” ag iarraidh cheana féin na fíonta súilíneacha ar ardchaighdeán a tháirgtí in Provence a chur chun cinn.

Ar cheann de na saintréithe a bhaineann leis na fíonta súilíneacha a chumhdaítear sa tásc geografach faoi chosaint “Var”, tá an chaoi a ndéantar as cineálacha fíniúnacha áitiúla iad, toisc gur fíonta rosé iad den chuid is mó, arb ionann iad agus an chuid is mó de na fíonta socra a tháirgtear sa réigiún.

Dá réir sin dhéanfadh an tásc geografach faoi chosaint “Var” fíonta socra bainteach le fíonta súilíneacha le próifílí orgánaileipteacha atá mórán ar aon dul le chéile a shainaithint. Go deimhin, i dtéarmaí blais bíonn na fíonta súilíneacha rosé torthaíoch agus bláthach agus bíonn an maothlachas céanna acu agus a bhíonn ag na fíonta socra rosé.

Is iad na saintréithe orgánaileipteacha sin go beacht (bláthach agus torthaíoch ó thaobh blais de i dteannta maothlachas deas) a dhealaíonn na fíonta súilíneacha a dhéantar i réigiún Var ó na cinn a dhéantar i gceantair eile sa Fhrainc.

8.3. Nasc cúisíoch idir sainiúlacht an limistéir gheografaigh agus sainiúlacht an táirge

I bhfianaise a aeráide fabhraí, a thírdhreacha ilchineálacha agus a shuíomh cois trá, chomh maith lena oidhreacht chultúrtha agus a stair shaibhir, a cheardaíocht agus a thraidisiúin, tá acmhainneacht dhoshéanta ag réigiún Var ó thaobh na turasóireachta de. Le cuidiú na láidreachtaí sin go léir, tá an roinn tar éis gníomhaíocht eacnamaíoch láidir atá dírithe ar an turasóireacht a mhéadú.

Éiríonn leis an réigiún fíor-tharraingteach seo níos mó ná 14 mhilliún turasóir a mhealladh in aghaidh na bliana. Gan amhras, déanfaidh na turasóirí sin, go leor díobh a thiocfaidh ar ais arís agus arís eile, sult a bhaint as cócaireacht agus táirgí Provence, lena n-áirítear na fíonta Var a chumhdaítear le hainmniúchán tionscnaimh cláraithe nó tásc geografach faoi chosaint.

Ós rud é gur cruthaíodh an tásc geografach faoi chosaint “Var” faoi rialacha a bhíodh i bhfeidhm maidir le “Vin de Pays”, tá a cháil tar éis fás go mór a bhuíochas leis an ngníomhaíocht turasóireachta sa réigiún, mar is léir ón éileamh láidir áitiúil ar na fíonta rosé. Bíonn meas agus tuiscint ag turasóirí ar chaighdeán na bhfíonta atá á dtairiscint.

Tá sé suntasach go bhfuil táirgeoirí i gcónaí ar an airdeall maidir lena ndul chun cinn agus “Vins de Pays” á ndéanamh acu ionas go mbíonn siad ailínithe an t-am ar fad le mianta tomhaltóirí (mar shampla, maidir le dath na bhfíonta rosé).

Ba shoiléir an feachtas sin go luath sna 2000idí nuair a ghlac déantóirí fíonta proifisiúnta as Var páirt i lárionad náisiúnta um thaighde agus tástáil dírithe ar fhíon rosé a chruthú (in Vidauban – Var). Foilsíodh cúpla tionscadal ó shin (mar shampla, ceann amháin ar na miondifríochtaí a bhaineann le fíonta rosé) agus cabhraíonn sé sin i dtéarmaí oibríochta i leith tuilleadh feabhais a chur ar leibhéal cáilíochta na bhfíonta rosé. Tá an earnáil tar éis mór-infheistíochtaí a dhéanamh freisin chun a áirithiú go bhfuil sé feistithe leis na huirlisí iomchuí d’fhonn máistreacht fhoirfe ar fhíonóireacht rosé a áirithiú. Is cinnte go bhfuil an teicneolaíocht úrscothach seo le haghaidh fíonta rosé agus saineolas na dtáirgeoirí tairbhiúil do tháirgeadh fíonta atá cumhdaithe ag an sonrúchán tionscnaimh cláraithe ach bíonn tionchar acu freisin ar an bpróiseas déanta fíona i dtaca le fíonta cumhdaithe ag na tásca geografacha faoi chosaint.

Ba cheart tagairt a dhéanamh freisin do chóngaracht fhíonghoirt Var do mhórionaid réigiúnacha uirbeacha agus ionaid saoire cois trá, rud atá ar leas táirgeoirí, ar féidir leo luach a dtairisceana a mhéadú agus mar sin bíonn an rogha acu buidéalú a dhéanamh a dhéanamh ar an láthair. Is díolacháin dhíreacha (fíon buidéalaithe nó mála i mbosca) atá i dtuairim agus 50 % den mhéid, agus meastar go ndéantar 30 % de na díolacháin dhíreacha ag na siléir féin.

Tá Var suite in Provence, réigiún a bhfuil meas aitheanta air. Tá íomhá seanbhunaithe ag Provence mar réigiún ina dtáirgtear fíon ina bhfuil fócas láidir ar fhíonta rosé ar ardchaighdeán – agus é ar thús cadhnaíochta maidir le táirgeadh rosé – agus tá sé seo deimhnithe ag go leor suirbhéanna feasachta gan choinne (foinse: cabinet Wine Intelligence Vinitrac – mí na Samhna 2009).

Tá an meas agus an saineolas le fócas láidir ar fhíonta rosé fíor freisin i dtaobh na bhfíonta dearga, bána agus súilíneacha a dhéanann na táirgeoirí céanna ó fhíonghoirt Var atá suite sa timpeallacht gheografach chéanna.

Ar an mbealach seo, níl dabht ar bith ach go mbíonn tionchar ag rath an bhfíonta rosé ar cháilíocht agus cáil na bhfíonta eile a tháirgtear sa roinn.

9. Coinníollacha fíor-riachtanacha eile (pacáistíocht, lipéadú, ceanglais eile)

— Lipéadú

— Creat dlíthiúil:

— Reachtaíocht náisiúnta

— Cineál an choinníll breise:

— Forálacha breise maidir le lipéadú

— Tuairisc ar an gcoinníoll:

— Is féidir na nithe seo a leanas a chur leis an tásc geografach faoi chosaint “Var”:

— ainm(neacha) de cheann amháin nó níos mó cineálacha fíniúna,

— na téarmaí “primeur” (luath) nó “nouveau” (nua). Forchoimeádtar na téarmaí “primeur” (luath) agus “nouveau” (nua) d’fhíonta socra amháin.

Is féidir na hainmneacha seo a leanas d’aonaid gheografacha níos lú a chur leis na fíonta dearga, rosé agus bána ar a bhfuil an tásc geografach faoi chosaint “Var” orthu: “Argens”, “Coteaux du Verdon”, “Sainte Baume”.

Is féidir ainm an aonaid gheografaigh níos lú “Correns” a chur leis na fíonta bána ar a bhfuil an tásc geografach faoi chosaint “Var” orthu.

Caithfidh lógó TGFC an Aontais Eorpaigh a bheith ar an lipéad má chuirtear an téarma traidisiúnta “Vin de Pays” in ionad “Indication géographique protégée” (“Tásc Geografach faoi Chosaint”).

Limistéar díreach in aice láimhe

Creat dlíthiúil:

Reachtaíocht náisiúnta

Cineál an choinníll breise:

Maolú a bhaineann le táirgeadh sa limistéar geografach críochaithe

Tuairisc ar an gcoinníoll:

Is éard atá sa limistéar atá an-chóngarach, a shainítear sa mhaolú a bhaineann le déantús agus forbairt fíonta incháilithe don tásc geografach faoi chosaint “Var”, a bhféadfadh sé go mbeadh nó nach mbeadh ainm aonaid gheografaigh níos lú ina dhiaidh, ná na ceantair atá ar theorainn an limistéir gheografaigh mar a leanas:

— san oirthear, ar theorainn roinn Alpes-Maritimes: ceantar Grasse;

— san iarthar, ar theorainn roinn Bouches-du-Rhône: ceantair Aix-en-Provence agus Marseille;

— san iarthar/iarthuaisceart, ar theorainn roinn Vaucluse: ceantar Apt;

— sa tuaisceart, ar theorainn roinn Alpes de Haute-Provence: ceantair Forcalquier, Digne agus Castellane.

Nasc chuig an tsonraíocht táirge

http://info.agriculture.gouv.fr/gedei/site/bo-agri/document_administratif-60d6245a-2c59-4f6c-9415-f07a40aa849e

(1) IO L 9, 11.1.2019, lch. 2.